蔡思貝挑戰纖體甫士騷S身材 胡定欣預告再唱主題曲
2024年04月13日 13:57
東網電視
更多新聞短片
藝人胡定欣、蔡思貝、林奕匡夫婦、梁釗峰等,早上抵達科學園參加慈善跑步活動。定欣與思貝賽前受訪,透露今次只「象徵式」跑3K,前者續謂:「今日好有意義,因為分開好多組,包括大專生及閨蜜等,好多都係約埋一班朋友嚟參加,仲可以支持助養女童計劃,可以改變小朋友嘅生活,起碼有書讀。(妳有助養開小朋友?)係,仲先後去過尼泊爾及埃塞俄比亞探訪,當中最難忘係自己助養嘅首位女童,我去探訪時佢係唔識笑,但1年後佢畀相我睇,已經見佢滿面笑容。」
思貝接口表示期待不久的將來,自己可成行作慈善探訪:「等我親身去體驗一吓。(妳眼唔眼淺㗎?)好眼淺。」定欣即以過來人身份謂:「見到啲被探訪者,我諗都會按捺住自己嘅心情,不過可以係happy tears(開心眼淚),真係有好多感動位嘅。」
談到新工作,思貝透露剛接拍了一個美容院廣告:「真係好新嘅嘗試,因為纖體嘅甫士比較S形,都算係挑戰,好快有得睇拍出嚟嘅效果嘞!(好性感?)健康囉。」至於定欣則表示有機會唱劇集主題曲,記者笑指是否其主演劇集《巾幗梟雄之懸崖》,她笑答:「期待啦。(錄咗音未?)準備啦,好彩過去呢幾年都不斷有練歌,所以無論係登台或者其他,有得入錄音室我都好開心。(今次同男主角黎耀祥合唱?)賣個關子先,哈哈!」
至於近期迷上滑雪,定欣直言早前禁不住再折返日本1次:「滑春雪呀,原來真係會上癮,上季滑完返到香港真係好掛住,所以再約朋友返去滑多1個禮拜。今次感覺好唔同,春天比較和暖又出太陽,可以有藍天白雲陪伴,加上滑雪場唔多人,可以畀你盡情去玩,真係好開心,唔捨得返嚟。」